Morski leopard
<s>Morski leopard (Hydrurga leptonyx) je vrsta perajara iz porodice pravih foka (Phocidae).</s><s>To je najveći grabljivac među fokama, opasan i za ljude.</s><s>Omiljeni plen su mu pingvini.</s><s>Morski leopardi su velike polno dimorfične vrste.</s><s>Ženke su veće od mužjaka, dužine do 3,8 m i težine do 500 kg.</s><s>Mužjaci rastu do 3,3 m i teže do 300 kg.</s>

<s>Rasprostranjenost 
Iako većina populacija morskog leoparda naseljava priobalje Antarktika, oni su česti, mada ne u velikom broju, posetioci subantarktičkih ostrva i južnih kontinenata.</s><s>Najsevernija ostrva koja posećuju morski leopardi su Kukova ostrva.</s><s>Mlađi primerci su izgleda naročito mobilni idući dublje na sever za vreme zime.</s><s>Pošto morski leopard nema potrebu da izlazi na ledene sante kako bi uzeo vaduh, može da ide dublje na sever.</s><s>Svakih 4-5 godina broj morskih leoparda na subantarktičkim ostrvima oscilira od samo nekoliko do više stotina.</s><s>Ove periodične oscilacije mogu biti u vezi sa nedostatkom hrane u određenim godinama.</s>

<s>Populacija morskog leoparda se kreće od 220 000 do 400 000 primeraka.</s>

<s>Stanište 
Staništa vrste su morski ekosistemi antarktičkog područja.</s><s>Za vreme leta, morski leopardi se lociraju na spoljašnjim slojevima santi leda, razuđeno distribuirani i obično usamljeni.</s>

<s>Ishrana</s>

<s>Ishrana morskih leoparda uključuje širok spektar plena: ribe, glavonošce, morske ptice i foke.</s><s>Kril čini najveći deo dijete morskog leoparda, naročito zimi kada nedostaje drugih tipova plena.</s><s>Ipak, kril je takođe omiljeni plen foke rakojeda (Lobodon carcinophagus) i adelijskog pingvina, tako da postoji velika konkurencija.</s><s>Veruje se da je to razlog što određeni broj morskih leoparda zimi migrira na sever.</s>

<s>Interakcija sa ljudima 
Postoji veći broj prijavljenih susreta između ljudi, uglavnom naučnika koji rade na antarktičkom području, i morskih leoparda.</s><s>Rastom broja turista koji posećuju Antarktik i okolna ostrva, mogućnosti za susret sa morskim leopardima su sve veće.</s><s>Između svih prijavljenih susreta samo je jedan imao za ishod smrt čoveka.</s><s>Naučnici opisuju podvodne susrete sa morskim leopardom kao znatiželju, bez indicija agresivnosti.</s>

<s>Ugroženost 
Ova vrsta nije ugrožena, i navedena je kao poslednja briga jer ima široko rasprostranjenje.</s>

<s>Reference</s>

<s>Literatura</s>

<s>IUCN crvena lista ugroženih vrsta, detaljniji podaci o vrsti</s>

<s>Pravi tuljani</s>

